**INFORMACIÓ SOBRE LA TARIFACIÓ PROGRESSIVA DE L’ESCOLA BRESSOL MUNICIPAL LES CALIUES**

**Què és:**

La tarifació progressiva de l’Escola Bressol Municipal és un sistema de preus públics, distribuïts en 9 trams, que garanteix l’equitat i la igualtat d’oportunitats, en l’accés al servei. Aquesta ve determinada per la renda familiar que es calcula amb els ingressos de la unitat familiar, les despeses d’habitatge i el número de membres de la unitat familiar.

**Beneficiaris:**

Famílies d’infants matriculats a l’Escola Bressol Municipal les Caliues, empadronats a la Garriga.

Als infants matriculats a l’escola, no empadronats a la Garriga, se’ls hi aplicarà el tram 9.

**Termini per a presentar la sol·licitud:**

La sol·licitud es podrà presentar en qualsevol moment del curs, tenint en compte que el tram atorgat s’aplicarà a partir de la resolució de l’acord, tenint en compte els terminis de cobrament de rebuts, i serà d’aplicació fins a la finalització del curs. No tindrà efectes retroactius.

**Cada curs s’haurà de tornar a sol·licitar. Perquè sigui d’aplicació a partir de setembre, caldrà fer la sol·licitud en el moment de la matrícula (juny).** Si la situació econòmica familiar pateix un canvi substancial durant el curs, es podrà tornar a presentar nova sol·licitud.

En el cas de no presentar sol·licitud, s’aplicaran les tarifes establertes en el tram 9.

**Preus:**

*\* En el servei de dinar i berenar fix, es descompten els dies que no s’utilitza el servei (-1,73 € de matèria prima)*

La tarifació progressiva no s’aplica en els preus per servei esporàdic de menjador i acollida.



*\* Ingressos unitat familiar nets mensuals havent descomptat fins a un màxim de 750,00 € del lloguer o hipoteca*

**Documentació a presentar:**

* Formulari específic de sol·licitud en el qual s’ha d’autoritzar la consulta de:
  + Informe de vida laboral
  + Certificat de renda
  + Certificat de convivència en el municipi
  + Certificat de perceptor de prestacions per atur
  + Certificat de perceptor de prestacions per pensió o ajut
* Justificant de pagament de lloguer o hipoteca.
* Justificant dels ingressos de tots els membres de la unitat familiar en edat laboral (a excepció dels/les estudiants majors de 16 anys que hauran d’aportar inscripció/matrícula):

1. Informe de vida laboral actualitzat emès per la Seguretat Social *(si no s’autoritza la consulta)*
2. En el cas de persones treballadores fixes o temporals certificat de renda *(si no s’autoritza la consulta)*
3. En el cas de persones treballadores fixes o temporals que la seva situació econòmica hagi patit un canvi substancial respecte a la darrera declaració de renda: els fulls de salari o certificat equivalent dels últims 6 mesos on consti els ingressos percebuts.
4. En el cas d’estar afectat per un expedient de Regulació Temporal d’Ocupació (ERTO)  el certificat d’empresa en què s’acrediti que la persona sol·licitant està inclosa en un ERTO.
5. En el cas de persones en situació d’atur, el certificat actualitzat de l’Oficina de Treball de la Generalitat o document equivalent en què consti si es percep la prestació d’atur i la seva quantia *(si no s’autoritza la consulta)*.
6. En els casos en què algun dels membres de la unitat familiar rebi qualsevol tipus d’ingrés corresponent a rendiments no contributius, s’ha d’aportar la documentació que es relaciona  a continuació en funció de la font o fonts d’ingressos.

* En el cas de pensionistes, el certificat acreditatiu o document equivalent de la percepció d’una pensió i de  la seva quantia actualitzada *(si no s’autoritza la consulta).*
  + En el cas de persones perceptores de la renda garantida de ciutadania, el certificat acreditatiu on indiqui l’import rebut.

1. En el cas de no poder acreditar alguna de les circumstàncies anteriors:
   * Declaració responsable on s’especifiqui: els ingressos de tots els membres de la unitat familiar i moviments bancaris dels últims 6 mesos de  tota la unitat familiar
2. En el cas de persones autònomes, declaració de la Renda (si no s’autoritza la consulta) i/o beneficis i pèrdues del treball per compte, moviments bancaris i declaració jurada d’ingressos.
3. Si és el cas, el conveni o sentència de divorci/separació. En cas que estigui en tràmit, cal presentar un document que acrediti aquesta situació (justificant d’interposició de la demanda, document notarial...).
4. En cas que s’hagi establert el pagament d’una pensió, però que la persona obligada al pagament no pagui, s’ha d’acreditar la denúncia d’aquest fet. Si no es porta el document de denúncia, es comptarà la pensió com un ingrés més.

**On i com s’ha de presentar:**

* + **Telemàticament** a l’apartat de tràmits de la Seu Electrònica del Web municipal [www.lagarriga.cat](http://www.lagarriga.cat), identificant-vos digitalment.

<https://www.lagarriga.cat/tramits/sollicitud-tarifacio-progressiva-escola-bressol-municipal-les-caliues>

* + O bé, **presencialment**, a l’Oficina d’Atenció a la Ciutadania de l’Ajuntament de la Garriga, de dilluns a divendres de 9 a 14 h.

Cal demanar cita prèvia a través de la web municipal o per telèfon al 93 860 50 50.

**Per a més informació sobre el tràmit: 938605050**